## RESUM BEQUES DE TRANSPORT ADAPTAT 2024 (presentació 20/09 al 21/10)

## Requisits de les persones beneficiàries i forma d’acreditar-los

Podran ser beneficiaris/àries d’aquestes subvencions les persones físiques, sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS), i reuneixin les següents condicions:

1. *Persones amb discapacitat:*

* Les persones han d’estar empadronades a qualsevol municipi menor de 20.000 habitants de la comarca de l’Anoia.
* Les persones beneficiàries han de ser majors de 18 anys. Amb caràcter excepcional i degudament justificat es pot donar cobertura a persones menors que tenen per destinació el Centre de Desenvolupament Infantil i Atenció Precoç (CDIAP). En cas que la persona amb discapacitat sigui menor de 3 anys i necessiti acudir a una llar d’infants es valorarà la viabilitat en l’otorgació de l’ajut segons disponibilitat pressupostària i justificació de l’ús del servei.
* La potencial persona usuària haurà de tenir reconeguda la condició de persona amb discapacitat mitjançant el certificat que emet l’ Institut Català d’Assistència i Serveis Socials (ICASS), on consti a més que supera el barem de mobilitat reduïda[[1]](#footnote-1).
* En cas que la persona no disposa del barem de mobilitat reduïda, la persona podrà optar a ser usuària del servei si disposa del barem de l’acompanyant.
* A més, la persona haurà de tenir plaça reconeguda en un servei social especialitzat de la xarxa pública, segons la Cartera de Serveis Socials del Departament de Treball, Afers Socials i Famílies. Concretament, els serveis d’atenció diürna poden ser:
* Servei de centre de dia per a gent gran de caràcter temporal o permanent
* Servei d’atenció integral a les persones grans en l’àmbit rural
* Servei de centre de dia d’atenció especialitzada temporal o permanent per a persones amb discapacitat
* Serveis de centres de dia de teràpia ocupacional (STO) per a persones amb discapacitat intel·lectual
* Servei de centre de dia ocupacional d’inserció (SOI) per a persones amb discapacitat
* Servei de club social
* Servei prelaboral
* O centres assimilats amb funcions d’acolliment diürn (associacions o entitats que presten serveis de suport als serveis socials especialitzat)

S’estableixen com els criteris d’exclusió següents:

* Que la persona sol·licitant disposi de targeta d’aparcament i vehicle propi, del qual en sigui conductor.
* Que la persona potencialment usuària estigui emparada per altres programes que tinguin el mateix objectiu, tals com l’ajuda PUA o altres directament orientats a facilitar el transport en l’àmbit dels serveis. En cas d’obtenir un ajut econòmic municipal, caldrà especificar-ho a la sol·licitud. La persona mai podrà optar a la totalitat de l’ import subvencionable si no que podrà optar a la resta de l’ import que esdevingui amb aquest altre suport econòmic de l’ administració.
* La persona potencialment usuària no utilitzi el servei de transport del Grup Àuria amb beca.

1. *Persones grans amb demència:*

* Les persones han d’estar empadronades a qualsevol municipi menor de 20.000 habitants de la comarca de l’Anoia.
* Les persones potencialment usuàries han de ser majors de 65 anys, i, excepcionalment hi podran accedir aquelles persones menors de 65 anys que tinguin reconeguda l’excepcionalitat d’utilitzar un servei de centre de dia en plaça col·laboradora.
* La persona gran haurà de tenir un diagnòstic de demència acreditat degudament mitjançant un informe mèdic del seu metge o metgessa d’atenció primària de salut.
* A més, la persona haurà de tenir plaça de centre de dia en plaça col·laboradora.
* La persona gran haurà d’ocupar una plaça col·laboradora en el servei social especialitzat de centre de dia al mateix municipi d’empadronament preferentment o, en el seu defecte a qualsevol altra.

S’estableixen com els criteris d’exclusió següents:

* Que la persona sol·licitant disposi de targeta d’aparcament i vehicle propi, del qual en sigui conductor.
* Que la persona potencialment usuària estigui emparada per altres programes que tinguin el mateix objectiu, tals com l’ajuda PUA o altres directament orientats a facilitar el transport en l’àmbit dels serveis, com és la gratuïtat del servei de transport que faciliti el mateix centre o ens local. En cas d’obtenir un ajut econòmic municipal, caldrà especificar-ho a la sol·licitud.
* Aquelles persones que utilitzin el servei de centre de dia privat.
* Persones que renunciïn a una plaça col·laboradora de centre de dia més pròxim al seu municipi d’empadronament.

1. [↑](#footnote-ref-1)